stanford-oval/wikipedia huggingface dataset:
Ilta (laulaja)

| Ilta Silva> Henkilötiedot |
| --- | --- |
Syntynyt: 30. joulukuuta 1996 (ikä 28) Jyväskylä
Ammatti:  muusikko
Muusikko
Taiteilijanimi:  Ilta
Laulukielet:  suomi
Tyylilajit:  pop
Levy-yhtiöt:  Warner Music Finland (2016–)
  [ Muokkaa Wikidatassa ] [ ohje ]  
Ilta Elina Silva (o.s. Fuchs, s. 30. joulukuuta 1996 Jyväskylä) on suomalainen laulaja-lauluntekijä, joka tuli alun perin tunnetuksi oltuaan vierailevana solistina Cheekin ”Sillat”-kappaleella vuonna 2015.
Ilta päätyi laulamaan ”Sillat”-kappaleelle tutustuttuaan lauluopettajansa kautta toiseen oppilaaseen, joka myöhemmin päätyi työskentelemään Fullsteam-managerointiyhtiöön ja ehdotti Iltalle ryhtyvänsä hänen managerikseen. Ilta teki Fullsteamille demoja, jotka päätyivät myös saman yrityksen manageroitavana olleen Cheekin kuultaviksi.
Alkuvuodesta 2016 hän solmi levytyssopimuksen Warner Music Finlandin kanssa ja julkaisi coverit Adelen kappaleista ”All I Ask” ja ”River Lea”. Hänen ensimmäinen oma singlensä ”Koukkuun” julkaistiin heinäkuussa 2017. ”Koukkuun” on ylittänyt kultalevyrajan.
Ilta kilpaili keväällä 2019 MTV3-kanavan Tähdet, tähdet -ohjelman viidennellä kaudella. Hän sijoittui kilpailun kolmanneksi.
Iltan esikoisalbumi Näitä hetkiä varten julkaistiin syyskuussa 2020. Tammikuussa 2021 hänen tiedotettiin olevan yksi Uuden Musiikin Kilpailu 2021:n seitsemästä finalistista kappaleella ”Kelle mä soitan”.
Ilta osallistuu Vain elämää -tv-ohjelman 15. tuotantokaudelle.
Koulutus ja yksityiselämä

Ilta on valmistunut ylioppilaaksi Schildtin lukiosta Jyväskylästä keväällä 2015. Muusikoksi hän valmistui Helsingin Pop & Jazz Konservatoriolta joulukuussa 2018.
Iltan isä on saksalainen. Ilta kihlautui vuoden 2020 viimeisenä päivänä Troy Silva -nimisen, Costa Ricasta kotoisin olevan poikaystävänsä kanssa. Pari avioitui heinäkuussa 2021. Vuonna 2024 he kertoivat odottavansa esikoistaan.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Näitä hetkiä varten |  Julkaistu: 4. syyskuuta 2020  Formaatti: LP+CD / digitaalinen  Levy-yhtiö: Warner Music Finland | 6 |  |
| Mä oon vaan ihminen |  Julkaistu: 1. syyskuuta 2023  Formaatti: LP / digitaalinen  Levy-yhtiö: Warner Music Finland | 20 |  |
Diskografia > Singlet

| Nimi | Vuosi | Listasijoitukset> Single-lista | Listasijoitukset> Lataus-lista | Listasijoitukset> Striimaus- lista | Listasijoitukset> Radio- lista | Albumi |
| --- | --- | --- | --- | --- | --- | --- |
| ”Koukkuun” | 2017 | – | 28  | 35  | 93  |  |
| ”Oi jouluyö” | 2017 | – | – | – | – | Joulu |
| ”Ristitulessa” | 2018 | – | – | – | – |  |
| ”Muurit” | 2018 | – | – | – | – |  |
| ”Naurettava” | 2018 | – | – | 35  | – |  |
| ”Taivas sylissäni” | 2018 | 30  | – | 27  | – |  |
| ”Kun katsoit minuun” | 2019 | – | – | 47  | 45  | Tähdet, tähdet |
| ”Romeo ja Julia” | 2019 | – | – | – | – | Tähdet, tähdet |
| ”I Will Always Love You” | 2019 | – | – | – | – | Tähdet, tähdet |
| ”Minne mä meen” | 2019 | – | – | 25  | – | Näitä hetkiä varten |
| ”Rakastaa ei rakasta” | 2019 | – | – | – | 45  | Näitä hetkiä varten |
| ”Jouluksi kotiin” | 2019 | – | – | – | – |  |
| ”Anteeks” | 2020 | – | – | – | – | Näitä hetkiä varten |
| ”Voimanainen” | 2020 | – | – | – | – | Näitä hetkiä varten |
| ”Anna tuulla vaan” | 2020 | – | – | 49  | – | Näitä hetkiä varten |
| ”Como fue” | 2021 | – | – | – | – | Laulu rakkaudelle – Secret Song Suomi |
| ”Kelle mä soitan” | 2021 | 5  | – | – | 8  | Mä oon vaan ihminen |
| ”Taivas maan päällä” | 2021 | – | – | – | – | Mä oon vaan ihminen |
| ”Ei kukaan muu” | 2022 | – | – | – | 21  | Mä oon vaan ihminen |
| ”Kuka hän on” | 2022 | – | – | – | 68  | Mä oon vaan ihminen |
| ”Jumala tai naapuri” | 2023 | – | – | – | – | Mä oon vaan ihminen |
| ”Susi” | 2023 | – | – | – | – | Mä oon vaan ihminen |
| ”Pura vida / Häävalssi” | 2023 | – | – | – | – | Mä oon vaan ihminen |
| ”Tää aika vuodesta taas” | 2023 | – | – | – | 19  |  |
| ”Kuuma kesä” (feat. THESAARINEN) | 2024 | – | – | – | – | Vain elämää |
| ”Syntynyt uudelleen” | 2024 | – | – | – | – | Vain elämää |
| ”Laula se ulos” | 2024 | – | – | – | – | Vain elämää |
| ”Kesän lapsi” | 2024 | – | – | – | – | Vain elämää |
| ”Kiire” | 2024 | 21  | – | – | 48  | Vain elämää |
| ”Tässä talossa” | 2024 | 25  | – | – | 95  | Vain elämää |
| ”Nemo” | 2024 | – | – | – | – | Vain elämää |
Diskografia > Vierailijana

| Nimi | Vuosi | Listasijoitukset> Single-lista | Listasijoitukset> Lataus-lista | Listasijoitukset> Striimaus- lista | Listasijoitukset> Radio- lista | Albumi |
| --- | --- | --- | --- | --- | --- | --- |
| ”Sillat” (Cheek feat. Ilta) | 2015 | 1  | 3  | 6  | 14  | Alpha Omega |
| ”Spagettii” (Bang For The Buck feat. Ilta) | 2017 | – | 11  | – | – |  |
| ”Paratiisiin” (Pikku G feat. Ilta) | 2018 | 7  | – | 7  | – | Kilometrit |
| ”Mitä sulle jää” (Pikku G feat. Ilta) | 2019 | 3  | – | 3  | – | Kilometrit |
Diskografia > Musiikkivideot

Muurit (2018 – ohj. Rudi Rok & Lauri Laukkanen)
Naurettava (2018 – ohj. Ville Juurikkala)
Taivas sylissäni (2018)
Minne mä meen (2019 – ohj. Juuso S.)
Aiheesta muualla

Iltan virallinen Facebook-sivu
| Auktoriteettitunnisteet  |
| --- | --- |
Kansainväliset:  ISNI 2 
Kansalliset:  Suomi (KANTO) 
Taiteenala:  MusicBrainz 
Henkilöt:  Ritva 2  3  4  5  Yle
Jesse Väisänen

Jesse Väisänen (s. 17. toukokuuta 1988 Kajaani) on suomalainen pesäpalloilija. Väisänen edusti urallaan Superpesiksessä Sotkamon Jymyä ja Puijon Pesistä. Sotkamon Jymyssä pelatessaan Väisänen saavutti yhden SM-kullan kaudella 2006. Hän pelasi urallaan yhden A-poikien Itä-Länsi-ottelun ja kaksi B-poikien Itä-Länsi-ottelua. Väisänen pelasi urallaan 44 Superpesiksen runkosarjan ottelua. Näissä hän löi yhden kunnarin ja neljä tavallista juoksua, toi 14 juoksua ja keräsi 119 kärkilyöntipistettä. Väisänen pelasi urallaan kaksi Superpesiksen ylemmän loppusarjan ottelua. Väisänen pelasi urallaan 16 Superpesiksen alemman loppusarjan ottelua. Näissä hän löi yhden tavallisen juoksun, toi kymmenen juoksua ja keräsi 63 kärkilyöntipistettä. Jesse Väisänen on ollut töissä valtion sijoitusyhtiö Solidiumissa, jossa hänet tuomittiin törkeästä sisäpiiri­tiedon väärin­käytöstä.
Säteilykemia

Säteilykemia tutkii kemiaa, joka liittyy ionisoivan säteilyn vaikutuksiin aineessa. Säteilykemiaa hyödynnetään esimerkiksi ydinvoimaloiden toiminnan tutkimuksessa, ruoan steriloinnissa ja lääketieteessä esimerkiksi sädehoidoissa.
Säteilykemiaa ei pidä sekoittaa valokemiaan. Säteilykemia eroaa radiokemiasta siinä, että aineen johon säteilyä kohdistetaan, ei tarvitse itsessään olla radioaktiivista.
Lucia Fairchild Fuller

Lucia Fairchild Fuller tyttärensä Claran kanssa. Kuva vuodelta 1895.
Lucia Fairchild Fuller (6. joulukuuta 1870 Boston – 21. toukokuuta 1924 Madison) oli yhdysvaltalainen taidemaalari. Fairchild Fuller kuului pieneen miniatyyrimaalausta elvyttäneeseen taiteilijajoukkoon. Tämän vuoksi häntä pidettiin aluksi vain pienten teosten tekijänä kunnes oli mukana naistaiteilijoiden ryhmässä joka maalasi seinämaalaukset Chicagossa pidettyyn World Colombian Exhibitioniin vuonna 1893.
Elämänvaiheita

Lucia Fairchild syntyi bostonilaiseen perheeseen, jossa oli sekä taloudellista että kulttuuripääomaa. Hänen isänsä oli pankkiiri ja sijoittaja ja äitinsä oli runoilija. Perhe oli taiteilijoiden tukija ja sen ystäviä olivat Howard Pyle, Mark Twain ja Walt Whitman. Tyttären kannalta tärkein tuttavuus oli tuolloin muodikas taiteilija John Singer Sargent, joka antoi kipinän ryhtyä kuvataiteilijaksi.
John Singer Sargent vieraili Fairchildin perheen kesäasunnolla ja maalasi ja piirsi muotokuvia Fairchildin perheen jäsenistä. Lucian sisar Sally oli taiteilijan sisaren Violetin ystävä. Lucia lyöttäytyi ystävysten mukaan ja kirjoitti kaiken mitä taiteilijalta kuuli yksityiskohtaisesti päiväkirjoihinsa. Vastoin vanhempiensa toiveita Lucia päätti ryhtyä taiteilijaksi.
Lucia Faichild sai taidekoulutuksensa Cowles Art Schoolissa Bostonissa ja Art Students League of New Yorkissa, missä hänen opettajanaan oli William Merrit Chase.  Hänen opiskeluaikaiset piirustuksensa ovat nykyään arvostettuja taidokkuudestaan. Yhdessä innoittajansa Singer Sargentin kanssa Fairchild teki matkan Pariisiin, missä Louvre tutkittiin huolellisesti.
Lucia Fairchild avioitui vuonna 1893 taideopiskelija Henry Fullerin kanssa. Samana vuonna Lucian isä menetti varallisuutensa epäonnistuttuaan liiketoimissaan. Aviomies ei suostunut tekemään mitään kaupallista taidetta ja Lucia joutui tekemään seinämaalauksia elättääkseen nyt nelihenkisen perheen. Tehtävä ei ollut helppo. Aviomies tuhlasi vähätkin ansiot ja asiakkaat tinkivät jo ennestään pienistä hinnoista.
Perhe muutti New Hampshireen Cornish Art taiteilijasiirtokuntaan. Ilmapiiri oli idyllinen ja boheemi. Lucia ja tytär Clara oli malleina miehen parhaassa teoksessa ja myöhemmin Lucia oli mallina Thomas Devingin teoksessa. Puolisot päätyivät eroon vuonna 1905. Luciaa oli tuolloin jo pitkään vaivanneet oireet jotka tekivät hänestä vuoteenoman pitkäksi aikaa. Oireiden syynä oli MS-tauti.
Lucia alkoi saada ammatillista tunnustusta. Hänen työnsä palkittiin eri näyttelyissä mitaleilla ja Metropolitan Museum of Art osti hänen työnsä vuonna 1915. Hän yritti myös lyhesti toimia taideopettajana. Sairaus vei häneltä kuitenkin näön ja hän menetti liikuntakykynsä.
Teoksia

Nuori tyttö, noin vuodelta 1900. Vesivärit norsunluulle.
Hettie Sherman Evarts Beamanin muotokuva, noin vuodelta 1901. Norsunluulle maalattu miniatyyri.
Tyttö lasi kädessään, noin vuodelta 1903.
Jalkojaan kuivaava tyttö noin vuodelta 1903. Akvarelli.
Kirkkaalla lähteellä, vuodelta 1907. Akvarelli.
Aiheesta muualla

http://www.artnet.com/artists/lucia-fairchild-fuller/
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Israel  Yhdysvallat 
Taiteenala:  Musée d'Orsay  ULAN 
Muut:  Europeana  SNAC  IdRef
Leipzigin taistelu

Leipzigin taistelu (myös Kansojen taistelu) käytiin 16.–19. lokakuuta 1813 Ranskan keisarin Napoleon I:n ja liittoutuneiden joukkojen välillä Leipzigissa Saksin kuningaskunnassa. Taistelu kuuluu Napoleonin sotiin. Napoleon hävisi taistelun johtuen huonosta ja kokemattomasta armeijastaan ja vihollisen ylivoimasta, minkä vuoksi hänen oli vetäydyttävä Ranskaan. Taistelun seurauksena liittoutuneet saattoivat aloittaa taistelun Ranskasta selvällä ylivoimalla.
Taistelun kulku

Taistelu alkoi Napoleonin hyökätessä Ruotsin kruununprinssi Kaarle Juhanan joukkoja vastaan, mutta nämä väistivät. Napoleon jäi kolmen vihollisarmeijan osittain saartamaksi ja perääntyi kohti Leipzigia. Liittoutuneet aloittivat taistelun, jossa he käyttivät pääosin samoja taktiikkoja kuin Napoleon aikanaan. Taistelukentällä jylisi yli 2 000 tykkiä. Napoleon onnistuttiin yllättämään monella tavalla, sillä ensinnäkään hän ei ollut uskonut vihollistensa hyödyntävän tykkien tulivoimaa niin tehokkaasti ja toiseksi hän oli uskonut Gebhard von Blücherin saapuvan joukkoineen taistelukentälle myöhemmin.
Pahimman yllätyksensä Napoleon koki vasta taistelun ensimmäisen päivän jälkeisenä aamuna. Liittoutuneet olivat tuoneet taistelukentälle 110 000 miestä lisäjoukkoja. Venäläisiä oli 50 000 ja ruotsalaisia ja saksalaisia yhteensä 60 000. Taistelu jatkui ja Napoleon perääntyi. Hän tiesi häviävänsä, sillä ammukset olivat lopussa, vihollisia oli enemmän ja hänen armeijansa oli kokematon. Napoleonin oli tarkoitus vetäytyä Leipzigiin ja räjäyttää silta heti, kun viimeiset ranskalaiset olivat ehtineet yli. Hänen joukkonsa kuitenkin hätäilivät ja 20 000 ranskalaista sotilasta jäi sillan väärälle puolelle. Napoleon joutui pakenemaan Ranskaan menettäen yhden armeijansa.
Taistelun paikalla on nykyään valtava muistomerkki.
Ranskan vallankumoussodat ja Napoleonin sodat
ensimmäinen liittokunta 1792–1797 | toinen liittokunta 1798–1801 | kolmas liittokunta 1804–1805 | neljäs liittokunta 1806–1807 | viides liittokunta 1809 | kuudes liittokunta 1812–1814 | seitsemäs liittokunta 1815
Ranskan ja kuudennen liittokunnan välisiä taisteluita
Ostrovno 1812 |  Kljastitsy 1812 | Smolensk 1812 | Polotsk 1812 |  Valutino 1812 |  Borodino 1812 | Tarutino 1812 | Malojaroslavetš 1812 | Polotsk (toinen) 1812 | Žasniki 1812 | Vjazma 1812 |  Smoliani 1812 |  Krasnoi 1812 |   Berezina 1812 | Lützen 1813 |  Bauzen 1813  |  Großbeeren 1813 | Katzbach 1813 | Dresden 1813 | Kulm 1813 |  Dennewitz 1813 | Leipzig 1813 |   Hanau 1813 |   Sehested 1813 |   Brienne 1814 |   La Rothière 1814 |  Mincio 1814 | Champaubert 1814 |  Montmirail 1814 |  Château-Thierry 1814 |  Vauchamps 1814 |    Mormans 1814 |  Montereau 1814 |  Bar-sur-Aube 1814 | Craonne 1814 |  Laon 1814 |   Reims 1814 | Arcis-sur-Aube 1814 | La Fère-Champenoise 1814 |  Montmartre 1814 | Pariisi 1814
| Auktoriteettitunnisteet  |
| --- | --- |
Kansalliset:  Saksa  Israel  Yhdysvallat  Japani  Tšekki 
Taiteenala:  KulturNav 
Kansojen taistelun muistomerkki (panoraama, 2007)
NFL:n varaustilaisuus 2023

NFL:n varaustilaisuus 2023 (engl. 2023 NFL Draft) oli National Football Leaguen 88. varaustilaisuus. Varaustilaisuus pidettiin 27. – 29. huhtikuuta 2023 Kansas Cityssä Missourissa. Varaustilaisuuden ensimmäisenä joukkueena varasi Carolina Panthers, joka varasi pelinrakentaja Bryce Youngin. Young edusti yliopistotasolla Alabaman yliopistoa. Eniten pelaajia valittiin Alabaman ja Georgian yliopistoista, joista kummastakin varattiin kymmenen pelaajaa. Pelipaikoittain eniten varattiin kulmapuolustajia, joita varattiin 36.
Aikataulu ja televisiointi

Ensimmäinen varauskierros järjestettiin 27 huhtikuuta. 2. ja 3. kierros järjestettiin 28. huhtikuuta ja loput kierrokset 29. huhtikuuta. Televisiointioikeudet oli ABC:llä, ESPN:llä, NFL Networkilla.
Varaukset

Lähde:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| C | Sentteri |  | CB | Kulmapuolustaja |  | DB | Puolustuksen takakentän pelaaja |  | DE | Puolustuksen uloin linjamies |
| DL | Puolustuksen linjamies |  | DT | Puolustuksen sisempi linjamies |  | FB | Blokkaava keskushyökkääjä |  | FS | Takapuolustaja |
| G | Hyökkäyksen sisempi linjamies |  | HB | Keskushyökkääjä |  | K | Potkaisija |  | KR | Potkunpalauttaja |
| LB | Tukimies |  | LS | Aloitussyötön antaja |  | OT | Hyökkäyksen ulompi linjamies |  | OL | Hyökkäyksen linjamies |
| NT | Keskimmäinen puolustuksen linjamies |  | P | Lentopotkaisija |  | PR | Lentopotkunpalauttaja |  | QB | Pelinrakentaja |
| RB | Keskushyökkääjä |  | S | Takapuolustaja |  | SS | Takapuolustaja |  | TB | Keskushyökkääjä |
| TE | Sisempi laitahyökkääjä |  | WR | Laitahyökkääjä |  |   |   |  |   |   |
Varaukset > Menetetyt varausvuorot

Miami Dolphins menetti ensimmäisen kierroksen varausvuoron, kun he rikkoivat sarjan sääntöjä yrittäessään rekrytoida muiden joukkueiden pelaajaa ja valmentajaa.
Houston Texans menetti viidennen kierroksen varausvuoron, kun he rikkoivat palkkakattosääntöjä.
Tilastot > Yliopistoittain

10 eniten varauksia saanutta yliopistoa
| # | Yliopisto | Määrä |
| --- | --- | --- |
| 1. | Alabama, Georgia | 10 |
| 3. | Michigan | 9 |
| 4. | TCU | 8 |
| 5. | Ohio State, Florida, Oregon, Pittsburgh, Clemson, Penn State, LSU | 6 |
Tilastot > Pelipaikoittain

| # | Pelipaikka | 1>  kierros | 2>  kierros | 3>  kierros | 4>  kierros | 5>  kierros | 6>  kierros | 7>  kierros | Yhteensä |
| --- | --- | --- | --- | --- | --- | --- | --- | --- | --- |
| 1. | CB | 4 | 5 | 3 | 3 | 5 | 8 | 8 | 36 |
| 2. | WR | 4 | 4 | 6 | 3 | 3 | 8 | 5 | 33 |
| 3. | DT | 4 | 1 | 5 | 3 | 1 | 4 | 4 | 22 |
| 4. | OT | 5 | 0 | 2 | 5 | 3 | 2 | 3 | 20 |
| 4. | DE | 5 | 2 | 3 | 4 | 2 | 1 | 3 | 20 |
| 6. | LB | 3 | 1 | 4 | 0 | 7 | 4 | 0 | 19 |
| 6. | S | 0 | 1 | 3 | 2 | 5 | 3 | 5 | 19 |
| 8. | RB | 2 | 1 | 4 | 1 | 4 | 3 | 3 | 18 |
| 9. | TE | 1 | 5 | 3 | 0 | 4 | 0 | 2 | 15 |
| 10. | QB | 3 | 1 | 1 | 3 | 4 | 1 | 1 | 14 |
| 10. | OG | 0 | 4 | 0 | 4 | 2 | 0 | 4 | 14 |
| 12. | C | 0 | 3 | 1 | 1 | 1 | 2 | 1 | 9 |
| 13. | OLB | 0 | 2 | 1 | 2 | 1 | 1 | 1 | 8 |
| 14. | ILB | 0 | 0 | 2 | 1 | 0 | 0 | 0 | 3 |
| 14. | K | 0 | 0 | 1 | 1 | 0 | 1 | 0 | 3 |
| 14. | P | 0 | 0 | 0 | 0 | 0 | 2 | 1 | 3 |
| 17. | DB | 0 | 1 | 0 | 0 | 0 | 0 | 0 | 1 |
| 17. | NT | 0 | 1 | 0 | 0 | 0 | 0 | 0 | 1 |
| 17. | FB | 0 | 0 | 0 | 0 | 0 | 0 | 1 | 1 |
|  |  | 31 | 32 | 39 | 33 | 42 | 40 | 42 | 259 |
Maksamakkara

Maksamakkaraa leivällä
Maksamakkara on makkaraa, jossa on merkittävänä ainesosana maksa. Perinteisissä maksamakkaroissa on noin 20 prosenttia rasvaa.
Maksamakkaraa voidaan valmistaa useiden eläinten maksasta. Jotkut maksamakkarat on  maustettu esimerkiksi tomaatilla tai pippurilla. Tahnamaiset maksapasteijat muistuttavat levitettävää maksamakkaraa.
Maksamakkaraa syödään erityisesti voileivän päällä. Sitä voidaan käyttää myös ruoanlaitossa muun muassa lihapullien tai leivonnaisten  täytteenä tai creme bruleen ainesosana. Maksamakkara on väriltään vaaleanpunaista, ruskeaa tai harmaata riippuen valmistus- ja jälkikäsittelymenetelmistä, valmistusmaasta sekä mahdollisten väriaineiden käytöstä. .
Maalaismaksamakkara nimettiin 1980-luvulla Pietarsaaren pitäjäruoaksi.
Ravintosisältö

Maksamakkarassa on runsaasti A- ja B-ryhmien vitamiineja ja kivennäisaineista rautaa, seleeniä ja sinkkiä, jotka ovat hyvin imeytyvässä muodossa.
Terveysvaikutukset

Eviran tutkimusten mukaan runsaasti maksaa sisältävät ruoat ovat epäterveellisiä alle kouluikäisille lapsille. Maksamakkara on kuitenkin vaarattomampi ja sitä voi laittaa leivän päälle useita kertoja viikossa huoletta.
Aiheesta muualla

Kuvia tai muita tiedostoja aiheesta Maksamakkara Wikimedia Commonsissa
Aubignas

| Aubignas |
| --- | --- |
 vaakuna
 Aubignas
 Koordinaatit: 44°35′21″N, 04°38′04″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Privas
Pinta-ala:  
 – Kokonaispinta-ala:  15,42 km²
Väkiluku (2021):  477
 – Väestötiheys:  30,9 as./km²
Postinumero:  07400
Infobox OKVirheellinen NIMI-arvo: 
Aubignas on kunta Ardèchen departementissa Ranskassa. Kunnan pinta-ala on 15,42 neliökilometriä. Vuonna 2021 siellä oli 477 asukasta.
Aiheesta muualla

Kuvia tai muita tiedostoja aiheesta Aubignas Wikimedia Commonsissa
Meren aarteet

| Meren aarteet |
| --- | --- |
 Kirjan kansi
Kirjailija:  Markku Viitasalo, Kirsi Kostamo, Eeva-Liisa Hallanaro, Wilma Viljanmaa, Suvi Kiviluoto, Jan Ekebom, Penina Blankett (toim.)
Kieli:  suomi
Genre:  tietokirja
Kustantaja:  Gaudeamus
Julkaistu:  2017
Ulkoasu:  sidottu, kovakantinen
Sivumäärä:  518
ISBN:  978-952-4954358
Löydä lisää kirjojaKirjallisuuden teemasivulta
Meren aarteet on vuonna 2017 julkaistu tietokirja Itämeren eliöistä, jonka ovat toimittaneet Markku Viitasalo, Kirsi Kostamo, Eeva-Liisa Hallanaro, Wilma Viljanmaa, Suvi Kiviluoto, Jan Ekebom ja Penina Blankett. Kirjan tiedot perustuvat Vedenalaisen meriluonnon monimuotoisuuden inventointiohjelman (VELMU) tutkimustuloksiin. Kirjan lajit ovat järjestetty niiden elinympäristön mukaan. Ympäristöjärjestö WWF valitsi sen vuoden 2017 luontokirjaksi 41 ehdokkaan joukosta..
Vuonna 2021 kirjasta on julkaistu ruotsinnos Havets skattkammare. Kirja on kauttaaltaan päivitetty, ja siihen on lisätty kokonaan uusi osio Ahvenanmaasta. Ruotsinnoksen toimittajakuntaan on tullut mukaan Sonja Salovius-Laurén.
Aston Villa FC

Aston Villa Football Club (lempinimi: The Villans) on birminghamilainen jalkapalloseura, joka pelaa Englannin korkeimmalla liigatasolla, Valioliigassa.
Historiallisesti Aston Villa on yksi Englannin tärkeimmistä jalkapalloseuroista, sillä seura on yksi Englannin liigan kahdestatoista ensimmäisestä joukkueesta. Seuran puheenjohtaja William McGregor perusti myös maan korkeimman sarjan vuonna 1888. Aston Villa voitti ensimmäisen sarjamestaruutensa vuonna 1894. McGregorin aikana Villa voitti kuusi sarjamestaruutta sekä neljästi FA Cupin mestaruuden. Samanaikaisesti McGregor uudisti kansallista jalkapalloa ammattimaisempaan suuntaan.
Seuran kannattajakunta muodostui Birminghamin suuresta skottilaisväestöstä, mikä näkyi seuran identiteetissä. Seuran vaakunaan lainattiin Skotlannin kuninkaallisen vaakuan leijonaa. Myöhemmin seura on kehittynyt yhdeksi Englannin vahvimmista tavaramerkeistä. Seuran suurimpiin saavutuksiin kuuluu Euroopan cupin voitto vuonna 1982.
Seuran paikallisvastustaja on Birmingham City FC. Aston Villan ja Birmingham Cityn välisiä otteluita kutsutaan Second City derbyksi.
Seuratunnukset

Skotlannin vaakunan seisova leijona oli Aston Villan ensimmäinen logo, eikä sitä ole koskaan vaihdettu pois. Alun perin leijona oli punainen, mutta vuonna 1992 esitellystä logosta käytettiin myös valkoista, viininpunaista ja vaaleansinistä versiota 1900-luvulla. Tämän jälkeen leijona on ollut väriltään kultainen.
2000-luvulla leijonan ulkoasua modernisoitiin ja F.C.-lyhenne poistettiin. Viininpunaiset ja vaaleansiniset raidat viittaavat peliapidan väreihin, jotka ovat pysyneet samana vuodesta 1887 lähtien. Vuonna 2006 amerikkalainen Randy Lerner osti seuran ja uusi logo esiteltiin vuonna 2007 uuden aikakauden symbolina. Fanit osallistuivat suunnittelutyöhön, minkä jälkeen nimikirjaimet otettiin jälleen käyttöön. Valkoinen tähti symboloi vuoden 1982 Euroopan cupin voittoa ja seuran motto Prepared (suom. Valmiina) oli ollut käytössä vuodesta 1878 lähtien. Vuonna 2016 esitteli uuden logon, jossa oli ainoastaan pieniä muutoksia. Leijona sai heradlisemman ulkomuodon ja kynnet käpliin. Lisäksi seuran motto poistettiin.
Saavutukset

Euroopan cupin voitto 1982
UEFA Super Cupin voitto 1982
Intertoto Cupin voitto 2001
FA Cup 1887, 1895, 1897, 1905, 1913, 1920, 1957
Liigacupin voitto 1961, 1975, 1977, 1994, 1996
1. divisioonan mestaruus 1893–1894, 1895–1896, 1896–1897, 1898–1899, 1899–1900, 1909–1910, 1980–1981
2. divisioonan mestaruus 1937–1938, 1959–1960
3. divisioonan mestaruus 1971–1972
Nuorten FA Cupin voitto 1972, 1980, 2002
Päävalmentajia

1982–1984  Tony Barton
1990–1991  Jozef Vengloš
1991–1994  Ron Atkinson
1994–1998  Brian Little
1998–2002  John Gregory
2006–2010  Martin O'Neill
2010–2011  Gérard Houllier
2011–2012  Alex McLeish
2012–2015  Paul Lambert
2015           Tim Sherwood
2015–2016  Rémi Garde
2016  Roberto Di Matteo
2016–2018  Steve Bruce
2018–2021  Dean Smith
2021–2022  Steven Gerrard
2022–  Unai Emery
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive) (englanniksi)
Aston Villa -esittely Urheiluviikosta (Arkistoitu – Internet Archive)
Aston Villa FC:n kotistadion Villa Park.